# data[].attributes.body
Learn for Life (L4L) je Erasmus KA1 projekt III. gimnazije u Zagreb, čiji je cilj podizanje kvalitete nastave kroz razvijanje kompetencija nastavnika aktivnostima promatranja nastave (job shadowing) i strukturiranim tečajevima.
http://gimnazija-treca-zg.skole.hr/erasmus

# data[].attributes.body
Osim filmova o Wallanderu, svašta se još ovdje snima. Nažalost, centar za posjetitelje je (kao i većina toga ovdje van sezone 😅) otvoren samo do 17 sati.

# data[].attributes.body
Vino i alkoholna pića (kao i većina piva) se mogu kupiti samo u specijaliziranim trgovinama, dok se u običnim dućanima mogu naći samo par vrsta vrlo light piva, kao i bezalkoholno pivo raznoraznih vrsta. A očito, i bezalkoholno vino više nego zanimljivog naziva 😅

# data[].attributes.body
... ali ostaje hrpa novih znanja, fantastično iskustvo i lijepe uspomene ❤️
A sad još malo hodanja naokolo jer još štošta imam za vidjeti u ovom pitoresknom gradu 😉

# data[].attributes.body
... prije nego se pozdravim i s domaćinima. Ali prije toga, ručak i kava (treća danas, because that's the Swedish way 😁).

# data[].attributes.body
Podosta je sobnog bilja po školi, a posebno se ističe par ovakvih stabala s pozitivnim i motivirajućim porukama koje su učenici ispisali.

# data[].attributes.body
Elisabeth me prije odlaska iz škole još provela hodnikom u kojem svoje urede imaju školske medicinske sestre, i u kojem se nalaze i sobe za odmor - jedna za učenikw (u koju nažalost nismo mogli zaviriti jer je bila zauzeta) i jednu za nastavnike, gdje se nalazi masažna fotelja. Nije mi samo jasno kako ne postoji lista čekanja za tako nešto 😁

# data[].attributes.body
A kako i njih zanimaju moji dojmovi o školi i provedenom job shadowingu, imala sam intervju s Annajohannom, čiji posao uključuje sve što ima veze s marketingom škole. Iako je prvotno bilo planirano da intervju bude objavljen u pisanom obliku, spontano smo se na licu mjesta odlučile za video snimanje, tako da... nadam se da moj dojam kako mi se engleski jako poboljšao u ovih pet dana nije samo subjektivan 😅

# data[].attributes.body
Svaki obrazovni program ima svog ravnatelja, koji pak ima svog zamjenika (a postoji i "ravnatelj nad ravnateljima" koji je nadređeni ovih šest ravnatelja). Ravnateljica društvenih znanosti Alexandra, zajedno sa zamjenicama Elisabeth i Malin, odgovorila mi je na sva pitanja koja sam imala o organizaciji rada škole i ovlastima ravnatelja. Naravno, uz kavu i par tradicionalnih fika-jela poput čokoladnih kugli(ca) i peciva s cimetom 😁

# data[].attributes.body
Osim u tehničkom programu koji traje četiri godine, srednja škola traje tri godine (ali osnovna škola traje 10 godina). Na zadnji dan nastave, učenici završnih razreda okupljaju se u školi u bijelim haljinama i tamnim odijelima, svi nose mornarske kape, te tako odlaze na zajedničku večeru i druženje. U godišnjaku iz 2017. vide se i nazivi razreda - meni je nemoguće pohvatati po kojoj logici se razredni odjeli nazivaju, osim da slova vjerojatno imaju veze s nazivima programskih smjerova.

# data[].attributes.body
Ovdje je primjer rasporeda jedne nastavnice. Praktički svi nastavnici predaju više od jednog predmeta (kombinacije su često neobične, npr. švedski i prirodoslovlje, tjelesni i društvene znanosti...), a ukupno tjedno provedu 35 sati u školi te imaju još 10 sati za rad kod kuće. Ukupno, dakle, 45 sati tjedno.

# data[].attributes.body
Učenici su (skoro) jednako spremni odgovarati na moja pitanja kao i nastavnici, pa evo primjera kako izgleda tjedni raspored jedne učenice. Imaju različite rasporede, dijelovi razreda se za pojedine predmete kombiniraju (slično kao kod nas za etiku ili drugi strani jezik), i nemaju odmore u isto vrijeme.

# data[].attributes.body
Svašta ću zanimljivo naučiti na ovom satu 😀
P.S. Nađite Hrvatsku 😎

# data[].attributes.body
Sat sociologije kod Elisabeth (na engleskom, yay! 😀). Razgovara se o zdravlju i sreći, na individualnoj, grupnoj i društvenoj razini, kao i o Svjetskom indeksu sreće i faktorima koji utječu na njega, a doznala sam i detalje o eksperimentu vezanom za stilove vođenja koji su proveli na prošlom nastavnom satu.

# data[].attributes.body
Osim što sam dovoljno pohvatala raspored prostorija u ovom labirintu od škole da bih se mogla kretati po njoj bez neprekidnog vođenja, počela sam i sretati ljude koje sam upoznala na hodnicima, i pozdravljati ih tipičnim švedskim "hai". Da ostajem još par dana, valjda bih i propričala švedski 😅

# data[].attributes.body
Ystad je pun zanimljivih lokacija, detalja i boja 😍

# data[].attributes.body
Charlotte Berlin je u drugoj polovici 19. stoljeća u Ystadu bila poznata kao neustrašiva, neovisna, talentirana, snažne volje, glazbeno talentirana i načitana osoba. Neudana i potpuno samostalna, bila je i vrlo sposobna pa je pametnim ulaganjima, u doba u koje nije bilo nimalo uobičajeno da se žene time bave, stekla poprilično bogatstvo. Svoju je kuću, sa svime što se u njoj nalazilo, ostavila gradu Ystadu te je tamo sad muzej u kojem je sve namješteno kako je doista bilo u kućama tog vremena. Muzej ovih dana nažalost ne radi (tako je to kad dođeš van sezone 😉), ali je njena priča stvarno zanimljiva.
https://skbl.se/sv/artikel/CharlotteBerlin

# data[].attributes.body
Švedska gostoljubivost ide tako daleko da mi je Annika nabrala medvjeđi luk 😁 Sad još samo da smislim kako ga odnijeti u Hrvatsku, a da mi ga ne oduzmu na aerodromu 😅

# data[].attributes.body
Ystad je ljubiteljima krimića itekako poznat - ovdje se odvija radnja niza romana Henninga Mankella o inspektoru Kurtu Wallanderu. Na temelju tih romana su snimljena čak 44 filma (i to u Ystadu), a Wallandera je osim četiri švedska glumca glumio i Kenneth Branagh. Golemi filmski studio u Ystadu sam doduše vidjela samo izdaleka, ali sam zato danas obišla neke od lokacija iz Wallander ture. Nisu sve na ovim fotkama, ali fun fact - čak je i hotel u kojem sam (ne, ne Continental 😉) među njima.

# data[].attributes.body
Iako su Annika (davne 2018. na seminaru u Bugarskoj), Elisabeth, Helle i Christa (na job shadowingu u Trećoj zimus) itekako započele proces razbijanja svega što sam mislila o Šveđanima, ovaj mi je posjet Ystadu zbilja promijenio pogled na njih kao narod. Naravno, ne treba posezati za pretjeranim generalizacijama (koje su ionako u korijenu svih stereotipa), ali svi s kojima sam dosad bila u kontaktu u Ystad Gymnasium izrazito su gostoljubivi, ljubazni i pažljivi. I sveukupno jako, jako friendly i inkluzivni, i vrlo otvoreni za komunikaciju, razmjenu mišljenja i iskustava, kao i za odgovaranje na moja bezbrojna pitanja ❤️

# data[].attributes.body
Boraviti u Švedskoj, a ne isprobati fiku bio bi golemi propust - zato su me Annika, Charlotta i Helle odvele na "švedski piknik" da doživim fiku do maksimuma. I zbilja, sad shvaćam - pauza za uživanje u kavi (i možda malo prošeka 😅) i kolačima uz sunce, vjetar i divno društvo (što znači i puno, puno smijeha) stvarno je nešto posebno ❤️

# data[].attributes.headline
Meeting with special education needs teachers and a counsellor 

# data[].attributes.subject
Meeting with special education needs teachers and a counsellor 

# data[].attributes.body
U nastojanjima da otkrijem kako točno u Švedskoj funkcionira ono što mi nazivamo stručnom službom, imala sam i vrlo informativan sastanak s tri edukacijske rehabilitatorice (Annikom, Helle i Charlottom) i jednom učeničkom savjetnicom (Bitte). Mislim da mi je sad napokon jasnije kako sustav pružanja podrške učenicima funkcionira...

# data[].attributes.headline
Nema učeničkih radova (plakata i sl.) u hodnicima, ali...

# data[].attributes.subject
Nema učeničkih radova (plakata i sl.) u hodnicima, ali...

# data[].attributes.body
... sve je puno njihovih fotki 🙂

# data[].attributes.body
Kad učenici završnog razreda na satu razrednika o nečemu odlučuju, jednako je kaotično kao i kod nas 😅 Prvo su dobili upute o tome što je sve zabranjeno na zadnji dan nastave (na popisu su alkohol i pirotehnika, a ostalo google translate nije prepoznao 😅), a potom su odlučivali kojoj će organizaciji Vijeće učenika uplatiti donaciju od 1500 kruna. Valjda to znači da je ovaj razred skupio najviše bodova 😉

# data[].attributes.body
(naravno, s vremenom se atmosfera zahuktala, postalo je glasnije i učenici su se baš uživjeli u igru 😁)

# data[].attributes.body
Sat engleskog jezika - napokon nešto gdje sve razumijem 😀 U prvom dijelu sata, učenici su u grupama radili vršnjačko vrednovanje usmenih izlaganja koje su (također u grupama) radili na prethodnom satu. Nakon toga - board game SmartAss, odlična za razvijanje vokabulara, ali i općeg znanja. Kako to točno izgleda, vidjet ćete na videu u idućoj objavi. Jako zabavan sat 😀

# data[].attributes.body
Nekoliko je kabineta prirodoslovlja koji su super opremljeni - a imali su još puno toga u prostorijama u podrumu koje su sad ispražnjene kako bi podrumi u slučaju potrebe mogli poslužiti kao skloništa 😕

# data[].attributes.headline
Biti ili ne biti (na prirodoslovni način)

# data[].attributes.subject
Biti ili ne biti (na prirodoslovni način)

# data[].attributes.body
Učenici u parovima određuju kojoj životinjskoj vrsti pripadaju lubanje, na temelju popisa "hintova" (od laganih npr. "Ova životinja ima lubanju dulju od metra", do težih koji su dovoljno teški da ih ne znam ponoviti). Popis hintova je dugačak, imaju cijelu knjižicu s njima, a kad ispravno odrede vrstu kojoj pripada jedna lubanja, uzimaju iduću. Također, tijekom vježbe na laptopima pišu izvješće.

# data[].attributes.body
Sat prirodoslovlja kod Davida. Objasnio mi je što će učenici raditi, no kad je započeo predavanjem koje je uključivalo nekoliko vrsta zmija, malo sam se prepala što me to danas čeka 😅

# data[].attributes.body
Fun fact - u švedskom jeziku nema persiranja, a svi učenici nastavnike oslovljavaju isključivo imenom, bez prezimena i titule. Odnos nastavnika i učenika je poprilično friendly, ali to ne narušava autoritet koji imaju, koliko mogu vidjeti ovih dana.

# data[].attributes.body
Svi se čude što se ja čudim zečevima 😅 Kako im objasniti da zbilja nismo navikli sretati divlje zečeve usred grada? 😅

# data[].attributes.body
Na više mjesta po školi se nalaze kontejneri (ili ladičari 😅) za razvrstavanje otpada. Općenito je dosta jaka ekološka svijest ovdje.

# data[].attributes.body
U sklopu Media programa, učenici koriste studio u kojem kao oblik vježbe snimaju najave filmova, talk showove i razne druge emisije, koje se potom emitiraju u razredu kako bi im ostali učenici na njih dali povratnu informaciju.

# data[].attributes.body
Jednom mjesečno nastavnici jednog ili dva odjela imaju sastanke namijenjene raznim temama i edukacijama. Na današnjem sastanku Social science i Estetik odjela, dvije su nastavnice održale radionicu kojom su upoznale kolege s Erasmus edukacijom na kojoj su bile. Tema mi je itekako poznata, jer se njome bavimo u sklopu našeg KA2 Erasmus projekta ("Student-centered classroom: Teachers as promoters of active learning"). Zahvaljujući povremenom prevođenju od strane nekoliko svojih ljubaznih domaćina, mogla sam aktivno sudjelovati u radionici iako je sve na švedskom 😉

# data[].attributes.body
Tjelesni se zapravo zove "Tjelesna aktivnost i zdravlje", i koncipiran je kao 30% teorijskih predavanja i 70% tjelesnih aktivnosti. Na ovom satu, učenici su predavali planove vježbanja (razrađene po ciljevima i konkretnim aktivnostima) koje su sami izradili, te ih počeli primjenjivati. Provodit će svoje planove tijekom tri tjedna (i na nastavi tjelesnog i kod kuće) te nakon toga pisati evaluaciju, i na temelju toga svega dobiti ocjenu.
Fun fact - nema školskih sportskih klubova, natjecanja ni ičega takvog.

# data[].attributes.body
Kako bi se učenike potaknulo da uzimaju onoliko hrane koliko mogu pojesti (s ciljem bacanja što manje hrane), školska kantina svaki dan objavljuje koliko se hrane bacilo tog tjedna, po danima.

# data[].attributes.body
Pošto imaju cjelodnevnu nastavu (od 8 do 16 sati), učenici imaju besplatan ručak u školskoj kantini (gdje jedu i nastavnici, ali oni plaćaju). Kantina funkcionira samoposlužno, a danas je na meniju bilo ribljih i vegetarijanskih burgera u koje si svatko stavlja salate i priloge (od povećeg broja njih na izbor). Nisam nigdje vidjela majonezu ni kečap ni išta slično što bi se moglo okarakterizirati kao nezdravo. Nisam vidjela ni pretilih učenika, pa pretpostavljam da su te dvije stvari povezane 😉

# data[].attributes.body
Učenici 4. razreda tehničke gimnazije (jedini srednjoškolski smjer u Švedskoj koji traje 4 umjesto 3 godine) provode radionicu za učenike ekonomskog gimnazijskog programa. U više krugova slaganja Lego kocki po unaprijed dobivenim šablonama, uz podjelu uloga i uvođenje elemenata poput vremenskog ograničenja ili količinske norme, uče o svim fazama proizvodnog procesa, te razvijanju strategija za poboljšavanje učinkovitosti. Plus, razvijaju brojne kompetencije poput komunikacijskih vještina, vještina rukovođenja, timskog rada i sl.

# data[].attributes.body
Pored vrata svake učionice se nalazi raspored za tu učionicu - ili bi to barem trebalo biti tako. Raspored im se dosta mijenja, kao i lokacije, pa rasporedi pored vrata brzo postanu neažurni. Učenici i nastavnici ionako imaju svoje rasporede u sustavu poput kombinacije našeg Loomena i e-dnevnika.

# data[].attributes.body
3. razredi se natječu u prikupljanju razrednih bodova različitim zabavnim aktivnostima tijekom proljetnog razdoblja. Razred koji prikupi najviše bodova bira neprofitnu odnosno humanitarnu organizaciju kojoj će Vijeće učenika (koje i dodjeljuje bodove) donirati za to namijenjena sredstva. Jučer su se natjecali u plesu, a danas imaju "sex-change day" - dečki se kostimiraju u djevojke, a djevojke u dečke. Kao naš fašnik, samo tematski i češće 🙂

# data[].attributes.body
Crvene su za goste, za nastavnike tamnoplave s fotografijom, a i učenici imaju iskaznice kojima bi se trebalo regulirati koja grupa kad ide na ručak u menzu za učenike. Kažu mi da to ne funkcionira baš 😅 No, funkcioniraju brojna automatizirana vrata koja se bez iskaznice ili ključa ne mogu otvoriti.

# data[].attributes.body
... jest vjetar koji na Ales stenar udara s Baltičkog mora. I bome žestoko udara, toliko da su čak i Elisabeth i Annika brzo predložile da se maknemo odande.

# data[].attributes.body
Ales stenar je mjesto poznato kao "Švedski Stonehenge" iako kameni blokovi nisu postavljeni u krug nego u oblik korita broda. Ne zna se tko je postavio blokove niti koja im je svrha, ali poznato je da datiraju otprilike između 500. i 1000.g. n.e., u doba Vikinga.

# data[].attributes.body
Velik problem predstavlja rapidna erozija obale - more otkida dio po dio pjeskovitog tla, i svi dosadašnji napori da se taj proces zaustavi ili barem uspori su bili uglavnom neuspješni. Borove šume zasađene duž obale zadržavaju tlo da more ne proguta baš sve, pokušali su nasipati plaže novim pijeskom, zasaditi što više trave da korijenjem zadržava pijesak, radili kamene pregrade i slično, no more i dalje uzima svoj danak. Prije nešto godina, uz obalu su bile vikendice - dok ih jednog dana jednostavno više nije bilo jer ih je more odnijelo.

# data[].attributes.body
U usporedbi s plažama koje smo prošli jučer, ova je golema. Da nije hladnog vjetra, skoro bih pomislila da sam u nekim egzotičnim južnim krajevima. Također, nema naslaga soli nigdje jer je Baltičko more znatno manje slano od Jadranskog - u njemu se ne može plutati i ne ostaju tragovi soli na koži nakon plivanja. To objašnjava labudove u moru 😅

# data[].attributes.body
Elisabeth i Annika su mi prevele ovaj znak, koji stoji na početku dijela ceste zatvorenog za promet. Naime, cesta prolazi između dva jezerca, a kad je sezona parenja žaba, one doslovno preplave cestu. Zbog toga, kako bi se spriječilo stradavanje velikog broja žaba pod kotačima automobila, svake godine se zatvara taj dio ceste dok traje sezona parenja žaba. Ako ne vjerujete, prevedite znak 😅

# data[].attributes.body
... ili bolje reći, proba za koncert. Koncert nije samo veliki školski događaj, već i završni ispit iz glazbenog za učenike koji pohađaju Estetiska program. Još uvijek pokušavam pohvatati kako švedski obrazovni sustav točno funkcionira i što sve točno pojedini program obuhvaća, no probe su bile fantastične!

# data[].attributes.body
Sustav mentorske podrške još je jedan kotačić u mehanizmima pružanja podrške učenicima. Uz zdravstveni tim koji ima svaki od 6 odjela unutar škole (i koji se sastoji od ravnatelja tog odjela, medicinske sestre, učeničkog savjetnika, savjetnika za profesionalno usmjeravanje i nastavnika za učenike s posebnim potrebama), postoje i tzv. "full-time mentors" koji pružaju dodatnu podršku učenicima u organizaciji vlastitog učenja te provode razne radionice s učenicima i nastavnicima u sklopu preventivnih programa.

# data[].attributes.body
Što zapravo znači da učenici strukovne škole kuhaju i poslužuju, a mi jedemo :) I ne samo mi - školski restoran funkcionira kao regularmi restoran otvoren za goste, i čak su potrebne rezervacije jer je jako popularan. Hrana je bila odlična 😁

# data[].attributes.body
Osim što predaje predmete vezane za psihologiju, Christa radi i individualne savjetodavne razgovore (coaching) s učenicima. Sustav je nešto drukčiji nego kod nas - ima maksimalno 3 susreta po učeniku, jednom tjedno, i ako problem nije riješen, usmjerava ga na iduću stepenicu, školske savjetnike (koji su različitih stručnih profila). Najčešći problemi učenika su organizacija učenja i vremena, vršnjački odnosi, obiteljski problemi, stres, anksioznost, depresivnost...

# data[].attributes.body
Nastava mentalnog treninga (tema je coaching i aktivno slušanje) kod Christe. Grupa je miješana (učenici iz nekoliko obrazovnih programa), sat započinje vođenom meditacijom, a za dva dana imaju vježbe na kojima uvježbavaju ono što su naučili na teorijskoj nastavi, uz refleksiju. Osim mentalnog treninga, Christa predaje i psihologiju i psihijatriju.

# data[].attributes.body
Osim ove, glavne školske knjižnice, postoji još i jedna manja u jednoj od strukovnih zgrada. Iako je broj učenika u općem programu oko 1200, imaju samo jednog knjižničara.

# data[].attributes.body
Nije samo šminkanje, već i praktični make-up filmski efekti ;)

# data[].attributes.body
Kao i u Hrvatskoj, obrazovni program za frizere ima vježbaonicu u kojoj učenici vježbaju jedni na drugima - ali i na nastavnicima ;)

# data[].attributes.body
Strukovni programi uz opće obrazovne predmete imaju dosta praktične nastave. Jedna od njih je mehaničarska radionica gdje nastavnici ponekad ostavljaju svoje automobile da ih učenici (naravno pod stručnim nadzorom) poprave. Psim automobila, uče popravljati i kamione, traktore itd., a podijeljeni su u redovni strukovni program i program za učenike koji nisu uspjeli u redovnom sustavu i migrante.

# data[].attributes.body
Ystad Gymnasium je golema škola koju pohađa oko 1800 učenika. U glavnoj zgradi nalazi se opći obrazovni program (poput naše opće gimnazije) dok su u u kompleksu Park, koji sadrži više zgrada, smješteni strukovni obrazovni programi. Trebalo je oko sat i pol za obići sve.

# data[].attributes.body
Po cijeloj školi su prostori za učenike, gdje učenici mogu provoditi vrijeme, družiti se, popiti kavu ili učiti.

# data[].attributes.body
Helle i Elisabeth su u studenom 2022. bile u III. gimnaziji na job shadowingu, a iz mog poznanstva s Annikom s TCA seminara u Bugsrskoj davne 2018.g. nastala je suradnja naših škola u Erasmus projektima. Sad smo ponovno na okupu :)

# data[].attributes.headline
Spremna za upoznavanje Ystad Gymnasium :)

# data[].attributes.subject
Spremna za upoznavanje Ystad Gymnasium :)

# data[].attributes.body
A na putu do hotela potpuno neočekivani susret usred stare gradske jezgre 😉 Koliko god meni ovo bilo slatko, kaže Elisabeth da stanovnici Ystada ne vole zečeve jer im uništavaju vrtove i cvijetnjake.

# data[].attributes.body
S crkve se svaki dan između 19 sati i ponoći, svakih 15 minuta umjesto zvona oglašava - rog. Ovo je obiteljska tradicija - čast i obveza puhanja u rog prenosi se s roditelja na dijete...

# data[].attributes.body
Elisabeth me stvarno lijepo dočekala ❤️ Prema onome što mi je rekla, svašta me zanimljivog čeka u Ystad Gymnasium 😁

# data[].attributes.body
Čim vjetar stane, dovoljno je toplo za skinuti jaknu i provjeriti kakvo je Baltičko more - hladnije od Jadranskog, bez ikakve sumnje 😅

# data[].attributes.body
Iako je vrijeme sunčano, a temperatura za ovo doba godine neuobičajenih 11-12 celzija, čim zapuše vjetar, smrzneš se - zimska jakna je must have 😅

# data[].attributes.body
A posvuda se nalaze i kućice koje funkcioniraju kao kabine za presvlačenje i držanje stvari. Skoro je nemoguće pronaći dvije iste 😅

# data[].attributes.body
Svim tim kilometrima plaža vode šetnice.

# data[].attributes.body
Osim turističkog središta, Ystad je i velika trajektna luka. Trajekti su golemi, veći od Jadrolinijih, a ovaj na fotki plovi za Poljsku ili Njemačku (nismo bili sigurni 😅).

# data[].attributes.body
Ystad je turističko središte i pješčane plaže se protežu kilometrima. Sad je naravno sve prazno, ali kažu mi domaćini da je u sezoni sve puno (ponajviše švedskih) turista koji dolaze na kupanje.

# data[].attributes.body
Većina kuća u staroj jezgri grada ima ovakva unutarnja dvorišta - ovdje su inače trgovine s unikatnim ručnim proizvodima, no van ljetne sezone rade samo vikendom.

# data[].attributes.body
(na praznoj terasi, doduše, jer vam sezone restorani rade samo nekoliko sati na dan)